Kies basiese komponente vir sonkrag reg | Landbou
Kies basiese komponente vir sonkrag reg
Die normale verswakking van sonpanele is sowat 0,68% per jaar, wat beteken die paneel sal ná 20 jaar nog sowat 80% van sy krag kan lewer. Dit hang ook van omgewings- en installasiefaktore af, wat die tydperk korter of langer kan maak. 'n Paneel wat in die wind vibreer, sal byvoorbeeld vinniger verswak weens mikrokrake wat in die dun kristalfilms ontstaan. FOTO'S: CHARL VAN ROOYEN, TENSY ANDERS VERMELD
Die ontwerp van 'n sonkragstelsel bepaal watter toerusting benodig word. Die ontwerper moet dus genoeg kennis van die nodige toerusting hê om 'n goeie plan te kan opstel.
Die omsetter is een van die belangrikste skakels in sonkragontwerpe, en ontwerpe word gevolglik beperk deur die tipe, gehalte en beskikbaarheid van omsetters.
Die doel van 'n omsetter is om die gelykstroom wat deur die sonpanele opgewek word, om te skakel in 50 Hz-wisselstroom wat die kragnetwerk voorsien, en indien jy batterye gebruik, om ook die batterye te laai.